Jabarkan Peristiwa dari 16 Mei dalam bahasa melayu

1204 - Perang Salib Keempat: Count Baldwin IX dari Flanders dimahkotakan sebagai Maharaja Latin pertama di Kustantiniyah.

1527 - Keluarga Medici diusir dari Florence buat kali kedua dan sebuah republik diasaskan semula.

1532 - Sir Thomas More meletak jawatan sebagai Lord Canselor England.

1811 - Perang Semenanjung: Perikatan Sepanyol, Portugal dan Britain, menewaskan pihak Perancis di Pertempuran Albuera.

1822 - Perang Kemerdekaan Yunani: Pihak Turki menawan pekan Souli di Yunani.

1836 - Edgar Allan Poe mengahwini sepupunya Virginia yang berusia 13 tahun.

1866 - Rutbir (gambar) disediakan secara komersil buat pertama kali oleh ahli farmasi Charles Elmer Hires.

1918 - Akta Hasutan 1918 diluluskan oleh Kongres Amerika Syarikat, agar sebarang tindakan membidas kerajaan dijadikan kesalahan yang boleh dikenakan hukuman penjara.

1920 - Di kota Rom, Paus Benedict XV mengisytiharkan Jeanne d'Arc menjadi santa.

1929 - Anugerah Akademi yang pertama disampaikan di Hotel Roosevelt, Los Angeles.

1943 - Perang Dunia Kedua: SS-Brigadeführer Jurgen Stroop (gambar) menghentikan Pemberontakan Ghetto Warsaw, pemberontakan besar-besaran pertama di Poland terhadap pendudukan Nazi semasa Holokus.

1948 - Chaim Weizmann dipilih menjadi Presiden pertama negara Israel moden.

1960 - Nikita Khrushchev menggesa Presiden A.S. Dwight D. Eisenhower memohon maaf atas kejadian pesawat intipan U-2 berterbangan di wilayah Kesatuan Soviet, maka berakhirnya sidang kemuncak Empat Terbesar di Paris.

1960 - Ahli fizik A.S. Theodore Maiman menjalankan laser pertama, di Hughes Research Laboratories di Malibu, California.

1966 - Mao Zedong melancarkan Revolusi Kebudayaan sebagai satu kempen untuk membebaskan China daripada unsur bourjuis liberalnya dan meneruskan perjuangan kelas revolusi.

1969 - Rancangan Venera: Peneroka angkasa Venera 5 mendarat di planet Zuhrah.

1974 - Josip Broz Tito dipilih semula menjadi presiden Republik Persekutuan Sosialis Yugoslavia. Kali ini beliau dilantik menjadi presiden seumur hidup.

1975 - India mengilhakkan Sikkim setelah negeri tersebut mengadakan pungutan suara yang menyaksikan rakyatnya menyebelahi gabungan dengan India.

1975 - Junko Tabei menjadi wanita pertama yang tiba di puncak Gunung Everest.

2003 - 33 orang terkorban manakala 100 lagi cedera dalam serangan pengganas di bandar Casablanca, Maghribi.

2004 - Hari Berkabung di hutan Bykivnia, berhampiran ibu kota Kiev, Ukraine. Sekitar 1930-an dan awal 1940-an, di sinilah angkatan bolshevik komunis membunuh lebih 100,000 orang awam Ukraine.

2005 - Kuwait merestui hak mengundi wanita melalui undian 35-23 di Perhimpunan Kebangsaan.

2006 - Sebuah gempa bumi besar (berukuran 7.4 dalam Skala Richter) berlaku berhampiran New Zealand.

2009 - Dalam pilihan raya umum India, Parti Bharatiya Janata mengaku kalah kepada Perikatan Progresif Bersatu, parti kerajaan campuran kini.

2010 - Dalam Formula Satu, pemandu Red Bull Racing Mark Webber memenangi Grand Prix Monaco.

2010 - Pasukan badminton lelaki China dan wanita Korea memenangi Piala Thomas & Uber 2010.

2011 - Space Shuttle Endeavour dilancarkan untuk misi terakhirnya, menghantar modul pemasangan ke Stesen Angkasa Antarabangsa.

2015 - Penubuhan parti Pembangkang Malaysia yang baharu, Pakatan Harapan menggantikan Pakatan Rakyat yang ditubuhkan pada 1 April 2008 selepas Parti Islam Se-Malaysia (PAS) mengumumkan keluar dari pakatan dan membentuk Pembangkang Blok Ketiga bersama Parti Ikatan Bangsa Malaysia. Tempat PAS digantikan dengan Parti Amanah Negara (Amanah).